সম্প্রতি সরকারি সংস্থা—জাতীয় সাফাই কর্মচারী অর্থ এবং উন্নয়ন নিগমের এক সমীক্ষায় জানা গিয়েছিল, ম্যানহোল বা নর্দমায় নেমে হাত দিয়ে বর্জ্য পরিষ্কার করেন, এমন সাফাই কর্মীর সংখ্যা ৫৩ হাজারের বেশি। অথচ গত বছর এই সংখ্যা ছিল ১৭ হাজার। এই সমীক্ষায় অবশ্য বেশ কয়েকটি রাজ্য বাদ পড়েছিল। সব জেলাতেও সমীক্ষা করা হয়নি। সাফাই কর্মচারী আন্দোলনের দেওয়া পরিসংখ্যান অনুযায়ী, দেশে অন্তত ২৬ লক্ষ লোক শৌচালয় পরিষ্কার করেন, ৭ লক্ষ ৭০ হাজার পরিষ্কার করেন নর্দমা। ১৯৩৩ সালে খালি হাতে বর্জ্য পরিষ্কার নিষিদ্ধ করা হয় ভারতে। যদিও উপযুক্ত সুরক্ষা ব্যবস্থা ছাড়া সেপটিক ট্যাঙ্ক, নর্দমা পরিষ্কার নিষিদ্ধ হয় সম্প্রতি, ২০১৩ সালের সংশোধিত একটি আইনে। ওই নিগমের তরফে জানানো হয়েছে, গত বছরও নর্দমা বা সেপটিক ট্যাঙ্ক পরিষ্কার করতে গিয়ে বিষাক্ত গ্যাসে মৃত্যু হয়েছে অন্তত ৩০০ জনের।